Majlis Bandaraya Ipoh

Majlis Bandaraya Ipoh(;; , Disingkatkan sebagai MBI) merupakan kerajaan tempatan yang mentadbir Bandar raya Ipoh, Perak Darul Ridzuan. 

Majlis ini berfungsi untuk memberikan perkhidmatan-perkhidmatan perbandaran kepada penduduk. Ia juga bertanggung jawab pada kesihatan dan sanitasi awam, pengurusan dan pembuangan sampah, perancangan bandar, perlindungan dan kawalan alam sekitar, pembangunan ekonomi dan sosial, pengurusan lalu lintas dan penyelenggaraan umum bagi infrastruktur bandarMohd Yahya, N., The local government system in Peninsular Malaysia: with special reference to the structure, management, finance and planning, 1987. Majlis ini diketuai oleh seorang Datuk Bandar dan mempunyai 24 orang Ahli Majlis.

 Latar belakang 
Majlis Bandaraya Ipoh merupakan bandaraya yang ketiga di Malaysia selepas Dewan Bandaraya Kuala Lumpur (DBKL) dan Majlis Bandaraya Johor Bahru (MBJB), Johor.

Sejarah Majlis Bandaraya Ipoh (MBI) awalnya bermula dengan kewujudan Ipoh Sanitary Board pada tahun 1893 yang diasaskan oleh Sir Frank Swettenham, Residen British. Kemudian pada 31 Mei 1962, Ipoh diisytiharkan sebagai Majlis Perbandaran Ipoh. Seterusnya, Ipoh secara rasminya mendapat status bandaraya pada 27 Mei 1988.

Bunga rasmi bagi Majlis Bandaraya Ipoh ialah bunga kertas.

 Ahli Majlis 
Seramai 24 orang ahli majlis dilantik oleh Kerajaan Negeri.
Datuk Bandar

Berikut merupakan senarai Datuk Bandar Ipoh.
NoDatuk BandarMula khidmatTamat khidmat1Dato' Haji Umar bin Abu27 Mei 198831 Mei19932Dato' Ismail Shah bin Bodin1 Jun 199331 Disember 19943Dato' Haji Ahmad Saleh bin Haji Sarif2 Januari 199531 Disember 19974Dato' Haji Talaat bin Haji Husain1 Februari 19982 Disember 20025Dato' Sirajuddin bin Haji Salleh3 Disember 200215 April 20046Dato' Hassan Nawawi bin Abd Rahman1 Mei 200423 Julai 20067Dato' Mohamad Rafiai bin Haji Moktar24 Julai 20065 Jun 20088Dato' Roshidi bin Haji Hashim23 Julai 20082 Januari 20149Dato' Harun Rawi2 Januari 201430 Jun 201510Dato' Zamri Man1 Julai 20151 Julai 201911Dato' Ahmad Suaidi Abdul Rahim1 Julai 201931 Mac 202012Dato' Rumaizi Baharin1 April 2020Penyandang

Lihat juga
 Datuk Bandar Ipoh

 Rujukan 

 Pautan luar 
 Latar Belakang Majlis Bandaraya Ipoh

Kategori:Kerajaan tempatan di Perak
Ipoh